
SC2012 –

REFERAT

privind aprobarea avalizării de către Municipiul Timişoara a biletelor la ordin emise de către SC Compania Locală de Termoficare COLTERM SA în valoare de 35 milioane lei în vederea finanţării şi refinanţării unor lucrări de investiţii la sitemul de alimentare centralizată cu energie termică
În adresa înregistrată cu nr. RE2012-972/04.04.2012  SC Compania Locală de Termoficare Colterm SA solicită garantarea creditului de 35 milioane lei plus dobânda de către Municipiul Timişoara prin avalizarea biletelor la ordin emise  de societate. Totodată acest credit va fi garantat de către societate prin cesiunea generală a creanţelor rezultate din contractele comerciale înheiate cu asociaţiile de locatari/consumatorii individuali şi cu gaj pe conturile curente ale societăţii. 
Lucrările de investiţii la sistemul de alimentare centralizată cu energie termică curpind lucrări contractate de societate, execuate în perioada 2010-2011 şi nedecontate şi lucrări ce urmează a se executa în perioada 2012-2013. 
Lucrările de investiţii la sistemul de alimentare centralizată cu energie termică, prezentate şi justificate în Anexa 2 din solicitarea sunt:
- Înlocuirea combustibilului de rezerva păcură cu CLU pt. CET Centru Timişoara

- Retehnologizarea staţiei de tratare a apei din CET Centru Timişoara

- Depozit zgură şi cenuşă Utvin, supraânălţare diguri, compartimentele 2 şi 3,

- Reţele termice primare

- Reţele termice secundare

- Transformarea  Centralelor termice de cartier în Puncte termice

- Lucrari de executie cupla longitudinala in vederea imbunatatirii schemei actuale de protectie si automatizare a statiei electrice de racord adinc 110/6 KV la CET Sud

- Retehnologizare canal de gaze CET Sud

- Aducere teren la starea naturala – Demolare turn răcire nr. 1 si Instalatiile aferente CET – Sud

- Modernizare CT Buzias si CT Dunarea prin montarea celor 4 grupuri de cogenerare
Necesitatea şi oportunitatea finanţării şi executării acestor lucrări rezultă din studiile de fezabilitate aprobate şi vor conduce la scăderea consumului specific de combustibil, cresterea calitatăţii apei tratate, protecţia calităţii aerului solului şi a apei subterane, managementulygurii şi cenuşii evacuate în depozit în anii următori, reducerea pierderilor termice din reţeaua de transport şi distribuţie, cresterea randamentelor şi reducerea cheltuielilor de funcţionare.
Contractarea creditului de investiţii în valoare de 35 milioane lei de către SC Compania Locală de Termoficare Colterm SA a fost aprobată prin Hotărârea nr. 45/03.04.2012 a Consiliului deAdmisitraţie al societăţii.
Baza legală pentru garantarea acestui credit de către Municipiul Timişoara:

- Legea nr. 215/2001, republicată, a administraţiei publice locale, cu modificările şi completările ulterioare;

- Legea nr. 273/2006 privind finanţele publice locale, cu modificările şi completările ulterioare;

-  Ordonanţa de urgenţă a Guvernului nr. 64/2007 privind datoria publică, cu modificările şi completările ulterioare;

- HG nr. 9/2007 privind constituirea, componenţa şi funcţionarea Comisiei de Autorizare a Împrumuturilor Locale, cu modificarile şi completările ulterioare;
Având în vedere cele expuse mai sus,

PROPUNEM:
Consiliului Local aprobarea avalizării de către Municipiul Timişoara a biletelor la ordin emise de către SC Compania Locală de Termoficare COLTERM SA  în valoare de 35 milioane lei plus dobânda în vederea finanţării şi refinanţării unor lucrări de investiţii la sitemul de alimentare centralizată cu energie termică.

